
Vilnius

1 straipsnis. 106 straipsnio pakeitimas
Papildyti 106 straipsnį 6 dalimi:
„6. Finansų maklerio įmonės, kuriai taikomas šio įstatymo 14 straipsnio 2 dalyje nurodytas reikalavimas, kreditorių reikalavimų tenkinimui mutatis mutandis taikoma Bankų įstatymo 87 straipsnyje nustatyta kreditorių reikalavimų tenkinimo eilė.“

2 straipsnis. Įstatymo priedo pakeitimas
Pakeisti Įstatymo priedo 10 punktą ir jį išdėstyti taip:
„10. 2014 m. gegužės 15 d. Europos Parlamento ir Tarybos direktyva 2014/59/ES, kuria nustatoma kredito įstaigų ir investicinių įmonių gaivinimo ir pertvarkymo sistema ir iš dalies keičiamos Tarybos direktyva 82/891/EEB, direktyvos 2001/24/EB, 2002/47/EB, 2004/25/EB, 2005/56/EB, 2007/36/EB, 2011/35/ES, 2012/30/ES bei 2013/36/ES ir Europos Parlamento ir Tarybos reglamentai (ES) Nr. 1093/2010 bei (ES) Nr. 648/2012 (OL 2014 L 173, p. 190) su paskutiniais pakeitimais, padarytais 2017 m. gruodžio 12 d. Europos Parlamento ir Tarybos direktyva (ES) 2017/2399 (OL 2017 L 345, p. 96).“

3 straipsnis. Įstatymo taikymas
1. Šio įstatymo 1 straipsnyje išdėstytoje Lietuvos Respublikos finansinių priemonių rinkų įstatymo 106 straipsnio 6 dalyje nustatyta kreditorių reikalavimų tenkinimo eilė taikoma bankroto procedūroms, pradėtoms po šio įstatymo įsigaliojimo dienos, išskyrus kreditorių reikalavimus, nurodytus šio straipsnio 2 dalyje. 
2. Kreditorių reikalavimai, atsiradę dėl Lietuvos Respublikos bankų įstatymo 87 straipsnio 6 dalyje nurodytų ir toje dalyje nustatytus reikalavimus atitinkančių skolos priemonių, kurias finansų maklerio įmonė, kuriai taikomas Finansinių priemonių rinkų įstatymo 14 straipsnio 2 dalyje nurodytas reikalavimas, išleido iki šio įstatymo įsigaliojimo dienos, mutatis mutandis tenkinami Bankų įstatymo 87 straipsnio 5 dalyje nustatyta eile. 


Skelbiu šį Lietuvos Respublikos Seimo priimtą įstatymą.

